Document ID: 31996D0079

Komisijas Lēmums
(1996. gada 12. janvāris),
ar ko nosaka reģistrētu zirgu dzimtas dzīvnieku spermas, olšūnu un embriju zootehniskos sertifikātus
(dokuments attiecas uz EEZ)
(96/79/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/427/EEK par zootehniskajiem un ģenealoģiskiem nosacījumiem, kas reglamentē Kopienas iekšējo tirdzniecību ar zirgu dzimtas dzīvniekiem [1], un jo īpaši tās 8. panta 2. punktu,
tā kā, lai noteiktu tā dzīvnieka izcelsmi un identifikāciju, no kura nākusi sperma, olšūna vai embrijs, zootehniskajā sertifikātā jānorāda konkrētas sīkas ziņas;
tā kā pašu sertifikātu var atbrīvot no tā, paredzot, ka šajā direktīvā minētās ziņas jau ir norādītas atsauces dokumentācijā, kas attiecas uz spermu, olšūnām vai embrijiem;
tā kā šajā lēmumā paredzētie pasākumi ir saskaņā ar Pastāvīgās zootehnikas komitejas atzinumu,
IR PIEŅĒMUSI ŠO LĒMUMU.
1. pants
Reģistrēta zirgu dzimtas dzīvnieka spermas sertifikātā jānorāda šādas ziņas:
1. Ziņas par donoru ērzeli:
- izsniedzēja iestāde,
- izcelsmes ciltsgrāmatas nosaukums un adrese,
- šķirne,
- oriģinālais reģistrācijas numurs ciltsgrāmatā (ja pieejams),
- dzīvnieka vārds
- sertifikāta izsniegšanas datums,
- identifikācijas sistēma (piemēram, mikročips, tetovējums, degzīme, attēls),
- identifikācija,
- informācija, ja ir veikta asins tipizēšana vai cits tests, kas dod līdzvērtīgu zinātnisku garantiju šķirnes apliecinājumam,
- dzimšanas datums,
- īpašnieka vārds un adrese,
- vecāku vārdi un ciltsgrāmatu numuri un ciltsmātes tēvs, kā arī ciltsgrāmatu nosaukumi,
- kopējās vērtības pārbaudes un ģenētiskās vērtības novērtējums (pēc izvēles).
2. Ziņas par spermu:
- identifikācija,
- devu skaits,
- savākšanas datums;
- spermas savākšanas centra vai centru nosaukums un adrese, tostarp reģistrācijas numurs,
- saņēmēja vārds un adrese.
2. pants
Ziņas, kas minētas 1. pantā, var norādīt:
1. sertifikātā, kas atbilst paraugam I pielikumā;
2. zirgu dzimtas dzīvnieku spermas pavaddokumentos. Šajā gadījumā kompetentajām iestādēm šādā formulējumā jāapliecina, ka šajos dokumentos ir norādītas 1. pantā noteiktās ziņas:
"Apakšā parakstījies apliecina, ka šajos dokumentos ir iekļautas ziņas, kas minētas Komisijas Lēmuma 96/79/EK 1. pantā."
3. pants
Reģistrēta zirgu dzimtas dzīvnieka olšūnu sertifikātā jānorāda šādas ziņas.
1. Ziņas par donoru ķēvi:
- visi dati, kas precizēti 1. panta 1. punktā.
2. Dati par olšūnu:
- identifikācija,
- ieguves datums;
- olšūnu ieguves brigādes vai brigāžu nosaukums un adrese, tostarp reģistrācijas numurs,
- saņēmēja vārds un adrese.
Ja vienā pajetē ir vairāk nekā viena olšūna, tam jābūt skaidri deklarētam, turklāt tām jābūt vienas un tās pašas mātes olšūnām.
4. pants
Ziņas, kas minētas 3. pantā, var norādīt:
1. sertifikātā, kas atbilst paraugam II pielikumā;
2. zirgu dzimtas dzīvnieku olšūnu pavaddokumentos. Šajā gadījumā kompetentajām iestādēm šādā formulējumā jāapliecina, ka šajos dokumentos ir norādītas 3. pantā noteiktās ziņas:
"Apakšā parakstījies apliecina, ka šajos dokumentos ir iekļautas ziņas, kas minētas Komisijas Lēmuma 96/79/EK 3. pantā."
5. pants
Reģistrēta zirgu dzimtas dzīvnieka embriju sertifikātā jānorāda šādas ziņas.
1. Dati par donoru ērzeli un donoru ķēvi:
- visi dati, kas precizēti 1. panta 1. punktā.
2. Ziņas par embrijiem:
- identifikācija,
- ieguves datums;
- apsēklošanas vai aplecināšanas datums,
- embriju ieguves brigādes vai brigāžu nosaukums un adrese, tostarp reģistrācijas numurs,
- saņēmēja vārds un adrese.
Ja vienā pajetē ir vairāk nekā viens embrijs, tas ir skaidri jānorāda un turklāt embrijiem ir jābūt vienai izcelsmei.
6. pants
Ziņas, kas prasītas 5. pantā, var norādīt:
1. sertifikātā, kas atbilst paraugam III pielikumā;
2. zirgu dzimtas dzīvnieku embrija vai embriju pavaddokumentos. Šajā gadījumā kompetentajām iestādēm šādā formulējumā jāapliecina, ka šajos dokumentos ir norādītas 5. pantā noteiktās sīkās ziņas:
"Apakšā parakstījies apliecina, ka šajos dokumentos ir iekļautas sīkās ziņas, kas minētas Komisijas Lēmuma 96/79/EK 5. pantā."
7. pants
Šis lēmums ir adresēts dalībvalstīm.
Briselē, 1996. gada 12. janvārī

Labels: 12
3
16
6